
EVELYN WEVER-CROES 


PARLAMENTONAN DI REINO LO REUNI 
PROXIMAMENTE NA SINT MAARTEN RIBA E 
TEMA DI COHO Y RAFT 


Dialuna mainta, durante Conferencia di Prensa di Gobierno 
di Aruba, Prome Minister Evelyn Wever-Croes a elabora 
riba e leynan di consenso pa Aruba, esta e Rijkswet Aruba 
Financiel Toezicht. (RAFT) y Rijkswet Caribisch Orgaan voor 
Hervorming en Ontwikkeling (COHO). Aworaki ta asina leu 
cu desde cu a cuminsa negocia, negosacionnan a wordo 
conclui riba nivel di Gobiernonan y e leynan a wordo manda 
pa Parlamentonan. 


Proximamente den e luna di mei, tur e Parlamentonan di reino 
lo tin un reunion na Sint Maarten comienso na unda e temanan 
aki lo wordo trata. Eerste Kamer a haci peticion pa delega 
algun experto pa contesta algun pregunta den e reunion na 
Sint Maartin den e voorbespreking. 


Parlamento di Aruba tin te dia 13 di Mei pa entrega preguntanan 
manera ta usual ora ta trata un ley di Reino mescos nan 
ta haci pa leynan local. Despues por destila ki direccion 
Parlamento kier bay cu e leynan aki. Unabes Parlamento haci 
nan preguntanan, Gobierno ta haya nan pa contesta y e ora si 
mester, cual indudabelmento lo ta e caso, lo bin hunto riba nivel 
di gobiernonan pa bolbe negocia. Den caso cu Parlamento no 
bay di acuerdo cu cierto areglo, e ora riba nivel di bestuur lo 
mester negocia pa wak con ta haci e cambio y e cambionan lo 
bin den un nota di cambio pa wordo trata riba e ley. 


“Esey ta na unda nos ta para cu e ley di Raft y COHO. Nos no 
ta sinti cu ta leynan cu lo paralisa gobernacion of ehecucion 
di gobernacion pasobra nos a bin ta aplicando nan caba. Es 
mas tin di nan cu tin cierto flexibilacion cu por yuda nos. Nos 
mester corda cu esakinan ta condicionnan cu Hulanda a bin 
cu ne y nan a bin cu ne na momento cu mas nos tabata tin 
mester di ayudo y nos no tabata haya ayudo otro caminda. 
E tempo ey caba mi a comparti mi opinion personal cu mi ta 
haya cu Hulanda a bay mucho leu si den esakinan, pero di otro 
banda nos mester ta honesto y agradecido di a haya e ayudo 
aki pasobra nos no lo a haye di otro caminda", Prome Minister 


a enfatisa. 


Prome Minister a remarca cu e discucion actual no ta si esaki 
ta atacha nos autonomia si of no pasobra e ta atacha nos 
autonomia y esaki ta loke cu Gobierno a indica desde principio. 
Covid a dal nos y el a casi kibra nos pais. Na e momento ey 
nos autonomia tabata atacha caba pasobra un pais kibra door 
di Covid, no ta un pais autonomo. Na e momento ey Aruba 
a busca ayudo di Hulanda. Nos autonomia a wordo atacha, 
Covid a kibre y Hulanda a bin cu mas condicion. 


“Manera mi a bisa caba, por ta nos mester dal un paso atras 
aworaki pa nos por bin cu pasonan mas grandi padilanti pa nos 
tin un pais mas fuerte, un economia mas fuerte y e ora nos por 
papia di un autonomia mas fuerte. Mi ta kere e discucion ta si e 
COHO of e Raft tabata necesario si of no. Pero principalmente 
mi ta kere cu e discucion cu ta importante pa nos hiba ta cu si 
e COHO y Raft ta e unico manera, awor dos aňa despues di 
Covid, pa nos sali di esaki", Prome Minister a duna di conoce. 


Prome Minister a seňala cu esaki ta un discucion cu den cada 
pais, Aruba, Corsou y Sint Maarten ta wordo hiba na un forma 
diferente pasobra cada pais ta diferente. “Pa loke ta Aruba, 
puntonan den e Landspakket ta puntonan cu nos mester 
ehecuta na un manera of otro y na un momento of otro pasobra 
ta solamente si nos haci esey nos por sigura cu nos tin un 
economia fuerte bek. Y ta solemante cu un economia fuerte bo 
por papia di autonomia. Cu un economia swak bo ta bay keda 
depende di otronan. Y si mercadonan internacional dal cera 
riba nos, e unico cu nos lo keda depende di dje ta Hulanda y bo 
no por papia di autonomia e ora ey”, Prome Minsiter a enfatisa. 


E leynan ta na Parlamento y Gobierno lo wordo invita pa 
Parlamento pa duna mas informacion si nan ta rekeri esey. 
Gobierno ta warda Parlamento indica cua direccion nan kier 
bay y e ora lo bay negocia riba un nota di cambio prome cu e 
leynan aki wordo pasa. 


Diahuebs 28 April 2022 


ISLA (©) ONLINE 4 


Prome Minister Evelyn Wever-Croes: 


DESDE CU ARUBA TA TRAHANDO CU 
LANDSPAKKET NO A HAYA E TIPO DI 
PROBLEMANAN MANERA CU COHO TA PRESCRIBI 


Cu esaki, Aruba a demostra cu nos por traha cu e 
landspakket sin un COHO mes 


Rijkswet Caribisch Orgaan voor Hervorming en Ontwikkeling 
(COHO) ta e ley di consenso cu ta e palabracionnan cu ta 
wordo haci si acaso e paisnan no cumpli cu e Landspakket. E 
COHO ta rigi e sancionnan cu tin si Aruba no cumpli. Y kico ta 
e consecuencia si Hulanda no cumpli. “E balance of poder den 
e COHO ta hopi na banda di Hulanda y esey ta locual cu hopi 
persona tin problema cu n'e. Ami tambe tin problema cu esaki. 
Nos a negocia pa trece mas den balance pero no a logra", 
Prome Minsiter Evelyn Wever-Croes a duna di conoce. 


Desde November 2020, Aruba ta trahando cu e Landspakket. 
Prome Minister a duna di conoce cu te cu awo, despues di e 
afia y mei cu nos ta bin ta trahando cu ne, no a haya e tipo di 
problemanan manera cu COHO ta prescribi. “Cu esaki, Aruba 
a demostra cu nos por traha cu e landspakket sin un COHO 
mes", Premier di Aruba a remarca. 


Kico e landspakket aki ta ensera? 

E Landspakket ta un palabracion cu Aruba a haci cu Hulanda 
cu lo atende cu 8 tema, Tema A te cu Tema H, cu na Aruba 
mester haya atencion. E areanan ta diferente manera describi 
den e Landspakket. 


Tema A: Maneho Financiero. Aki ta encontra e tema di 
Directie Financien, Centraal Accountants Dienst, Algemene 
Rekenkamer. E ta indica con e proceso pa cu cuenta anual y 
reportahenan por cana miho y mas lihe. 


Tema B: Gastonan y efectividad di sector publico. Esaki tin hopi 
di haber cu e aspectonan di personal pero tin tambe centrale 
inkoop, con Gobierno ta cumpra producto y servicio y con 
esaki por bay na un manera mas efectivo cu menos gasto. Den 
Tema B ta cay tambe e parti di digitalisacion y e-Government 
pasobra esaki ta haci e sistema mas eficiente. 


Tema C: Belasting. Aki ta papia di reforma di presupuesto y 
di e organisacion di con ta cobra impuesto y con nos por haci 
esaki di un forma mas efectivo. 


Tema D: Sector Financiero. Aki por papia di sector bancario y 
servicionan financiero cu ta duna y con por yuda pa esaki bay 
na un forma mas agilisa. Nos sa cu ta tarda pa habri cuenta 
bancario pasobra tin hopi regla y den e tema aki nan ta evalua 
tur e reglanan con por haci esaki bay mas lihe. 


Tema E: Reformanan Economico. Den e tema aki ta delibera 
con por haci mas facil pa hendenan habri negoshi, con por 
yuda pa esnan cu negoshi por mantene nan negoshi y con 


por baha gasto di habrimento di negoshi. Akiden tambe ta 
trata mercado laboral y con por tin miho interaccion pa habri 
negoshi y asegura cu nos ta creando cupo di empleo. 


Tema F: Cuido. Den e tema aki ta delibera riba cuido en 
general. Riba cuido di salud tin hopi atencion y ta purbando 
pa mira con mas por yega na colaboracion pa vega na otro 
paisnan di reino pa asina por baha e gastonan y asina duna 
miho calidad di cuido. 


Tema G: Enseňansa. E atencion aworaki ta kico mester haci pa 
eleva e calidad di enseňansa, y alinea enseňansa cu mercado 
laboral. 


Tema H: Husticia. Den e tema aki ta delibera con pa sigura 
nos mes cu nos etsado di derecho ta wordo fortifica, unda nos 
mester traha mas hunto, y e refuerso cu nos mester pa cuida 
nos fronteranan. 


Esaki ta den liňanan grandi e Landspakket, e palabracionann 
cu a haci na november 2020 cu Aruba ta cumpliendo cu ne. 
COHO ta mira si Aruba no ta cumpli cu palabracion, kico ta e 
sancionnan cu ta bin. Of si Hulanda a priminti di yuda cu tal 
cos y no a hacie, kico ta e consecuencia di esaki. Nos a traha 
cu e landspakket aki 1 afia y mei sin tin problema. 


Cada kwartaal ta traha un agenda nobo di e Landspakket cu 
ta wordo publica y despues ta traha un reportahe di con a bay 
cu e kwartaal ey. Den e raportahe nan ta pone e colornan di 
luz di trafico pa indica unda Aruba ta para. Berde kiermeen ta 
bayendo bon, orafio ta indica si ta para un caminda y cora ta 
malo. Nos Agenda di Ehecucionnan casi tur ta color berde. 
Esaki kiermeen cu nan ta bay manera palabra. Caminda tin 
orafio ta pasobra na Hulanda nan a cambia opinion y mester 
wante un rato pa wak con lo bin cu ne. Un di nan ta e tema di 
Arumil. 


“Pues nos ta trahando cu e landspakket sin ningun problema. 
Berdad tabata pone hopi presion riba nos pero nos no tabata 
tin mester di revoka e areglonan cu tabata tin den COHO pues 
mi no ta mira cu esaki ta bay duna nos tanto dolor di cabes 
contal nos sigui ta disciplina cu e acionnan di palabracionnan 
di e Landspakket. E ocho areanan aki nos tawata sa caba cu 
nos mester a traha riba nan di prome caba. Ta cosnan cu nos 
mester a pone atencion na nan por lo tanto lo no ta problema 
pa ehecuta nan pa e bienestar di Aruba en general", Prome 
Minister a enfatisa. 

Prome Minister Evelyn Wever-Croes: 


GOBIERNO DI ARUBA TA ORGUYOSO CU 24 
CIUDADANO A WORDO CONDECORA 


Como un costumber caba, cada afia na ocacion di celebracion 
di Aňa di Rey, Comision Condecoracion Real Aruba a organisa 
e evento na unda ciudadanonan cu a destaca den comunidad 
a bin na remarke pa ricibi un Condecoracion Real. Gobierno 
di Aruba no tin ningun rol den e decision pa Condecoracion 
Real pero semper ta encurasha nos comunidad entrega mas 
proposicionnan di ciudadanonan cu a descata compara cu e 
añanan anterior. 


Diamars mainta a tuma luga e Ceremonia di Condecoracion 
Real den Grand Ballroom di Marriott Hotal na unda cu 
Gobernador di nos Pais, Su Excelencia Alfonso Boekhoudt a 
condecora 24 ciudadano di Aruba cu den diferente sector a 
contribui boluntariamente na Pais Aruba. 


Prome Minister den nomber di Gobierno di Aruba y henter 
nos comunidad ta felicita cada condecorado cu a ricibi nan 
condecoracion y ta gradici cada un pa e trabou importante cu 
nan ta haci di curazon pa nos comunidad. 


“Mi ta convenci cu tin hopi hende mas na Aruba cu merece 
un condecoracion. Tin hopi hende na Aruba cu ta traha 
boluntariamente pa yuda otronan, pa hopi aña, sin pidi nada 
a cambio. Esaki ta locual Rey Willem Alexander kier reconoce 
cu e condecoracionnan aki. Ohala cu e condecoracionnan aki 
por stimula mas trabou boluntario den nos comunidad. Kico lo 
ta di Aruba sin boluntarionan? Danki pa boso trabou, tempo y 
amor di traha boluntariamente pa nos pais. Nos ta orguyoso di 
boso”, Prome Minister Evelyn Wever-Croes a duna di conoce. 


Esnan cu a wordo condecora ta: 


Officier in de Orde van Oranje-Nassau: 
* de heer Israel A. Posner 


Ridder in de Orde van Oranje-Nassau, 
bij bevordering: 
* de heer Adolf (Dufi) Kock 


Ridder in de Orde van Oranje-Nassau: 
* mevrouw Yolanda M. Croes 

e mevrouw Maya F. Daryanani-Tharani 
* mevrouw Rose Marie T. Provence 

* de heer Francisco J. Vrolijk 

* de heer Randolf M. Vrolijk 


Lid in de Orde van Oranje-Nassau: 

* de heer Winston F. Ashby 

* de heer David A. de la Fuente 

* mevrouw Wilhelmina E. de la Fuente — van 't Hoff 
e mevrouw Cordilia G. Fun-Jagershoek 

* de heer Humphrey H. Hosé 

* de heer Seever P.B. Krozendijk 

* de heer Naise A. Lee 

* de heer Hendrik F. Leo 

* de heer Sigfried R. Lumenier 

* de heer Valentino W. Peterson 

* de heer Frank H.C. Richardson 

* mevrouw Lila C. Richardson 

* mevrouw Teresita E. Ridderstaat — Angela 
* de heer Clifford E. Rosa 

* de heer Francis E. Saladin 

* mevrouw Trina V. Schel — de Jesus 

* de heer Sixto M.J. Vrolijk 

UN BUNITA ACTO PROTOCOLAR NA HONOR 

XIOMARA MADURO 


DI SU MAHESTAD REY WILLEM ALEXANDER 
SU 55 CUMPLEANOS 


Diamars mainta dia 27 di april a celebra Dia di Rey na ocasion 
di cumpleaňos di Su Mahestad Rey Willem Alexander. 
Comision Celebracion Dianan Nacional a prepara un bunita 
programa. E comision di Recepcion forma pa Minister di 
Finansa y Cultura Sra. mr. Xiomara Maduro, Vice Presidente 
di Comision Celebracion Dianan Nacional Sr. Junior Arends, 
Comandante Mariniers Kazerne, Hoofd Commandant, Sr. Bart 
van Beekhuizen y Alto Comisario di Polis, Sra. Irma Gordon a 
ricibi Gobernador Sr. Juan Alfonso Boekhoudt na su yegada na 
Parke Wilhelmina. 

Despues cu Gobernador a inspecciona e Cuerpo di Marina 
Real y saluda e guardia di honor di gruponan hubenil uniforma, 
su excelencia a duna permiso pa inicia e ceremonia di acto 
protocolar cu presentacion di Himno di Hulanda, sigui pa 
Himno di Aruba cualnan a wordo acompafia musicalmente pa 
Cuerpo di Marina Real. A conta cu presencia tambe di demas 
mandatarionan, parlamentarionan, Comision Copa Hubenil 
Felipe B. Tromp, Oranjevereniging, Cuerpo Consular y demas 
invitadonan. Presidente di Parlamento mr. Edgard Vrolijk a hiba 
palabra y a expresa felicitacion na Su Mahestad den nomber 
di comunidad Arubano. A sigui cu e discurso di Su Excelencia 
Gobernador di Aruba Sr. Juan Alfonso Boekhoudt. 

Grupo Pierewietje bou direccion di sra. Martha Figueroa a 
duna presentacion di baile y e cancionnan “Fiesta di color’, 
“Op een onbewoond eiland" y “Fit top Tien”. 


E afia aki e premio Copa Hubenil Gobernador Felipe B. Tromp 
a bay pa e seleccion di damas U14 di futbol kendenan a ricibi 
e copa hubenll for di Su Excelencia Gobernador Sr. Alfonso 
Boekhoudt. 

E hobennan aki na augustus 2021 participa na e Caribbean 
Football Union Under 14 Challenges Series na Republica 
Dominicana y a logra gana e copa despues di a gana tur cuatro 
partido. 

E hoben Aaron Arenas a ricibi e premio di estimulo for 
Gobernador di Aruba. Aaron Arenas ta un hoben studiante na 
EPI. Desde chikito e ta miembro di scouting y ta hopi activo y 
sobresaliente riba tereno cultural y social. 

Continuacion UN BUNITA ACTO PROTOCOLAR NA HONOR DI SU MAHESTAD.... 


Na final di e ceremonia oficial a sigui cu e desfile riba e caminda 
dilanti Parke Wilhelmina di gruponan scout di Aruba cu mas di 
700 participante. 

Minister Xiomara Maduro ta gradici Comision Celebracion 
Dianan Nacional y tambe na Renaissance Windgreek Aruba 
Resort pa nan excelente cooperacion. Palabra di reconocimento 
y pabien na nos talentonan hubenil pa nan bunita presentacion, 
como tambe ta felicita e seleccion di damas U14 di futbol cu e 
premio Copa Hubenil Gobernador Felipe B. Tromp y e hoben 
Aaron Arenas pa e premio di estimulo. Por ultimo a mandatario 
un biaha mas ta expresa palabra di Pabien na nos Rey Willem 
Alexander cu su 55 cumpleaños y comunidad cu celebracion 
Dia di Rey 2021. 

Continuacion UN BUNITA ACTO PROTOCOLAR NA HONOR DI SU MAHESTAD.... 

MINISTER DANGUI ODUBER 
Turismo y Salubridad Publico 


E siman aki Minister di Turismo y Salud Publico sr. Dangui 
Oduber ta presente na e Seatrade Cruise Convention na 
Miami. E cruise convention aki ta e convention pa cruseronan 
mas grandi na mundo y pa motibo di pandemia no a wordo 
organiza e ultimo 2 aňanan aki. 


E presencia di Aruba ta hopi importante e siman aki 
considerando cu e ta un showcase pa mundo, tur pais tey 
presente y tambe tur liňanan crusero. 

Aruba lo tin un booth presente e siman aki pa asina showcase 
y mustra kiko tur pais Aruba tin pa ofrece na lifianan crusero. 
Aruba su delegacion ta consisti di Minister di Turismo sr. Dangui 
Oduber, CEO di ATA sra. Ronella Croes, CEO di APA sr. Marc 
Figaroa y tambe cruise manager di ATA sr. Mario Arends. 


Tin varios reunion hopi importante cu Minister Oduber lo ta 
atendiendo e siman aki. E mandatario lo ta reuniendo cu 
Carnival Cruise lines, Royal Caribbean Cruises y tambe MSC 
Cruises y varios otro liñanan crusero. Tambe minister Oduber a 
reuni cu minister di turismo di Republica Dominicana, Corsow 
y Jaxport. Tawata reunion importante pa desaroyo di nos 
turismo crusero. 


Turismo crusero ta keda importante pa pais Aruba. Door di 
e pandemia Aruba a conoce un retraso den e industria aki 
pero poco poco turismo crusero ta biniendo bek. Durante e 
convention a wordo demostra un biaha mas cu Aruba, apesar 
di ta den "deep south" riba e ruta pa cruseronan, ta keda un 
destinacion atractivo y hopi popular. 

ENDY CROES 


MINISTER ENDY CROES TA FELICITA 
SRA. OLGA BUCKLEY PA UN OTRO BUNITA 
EDICION DI AMI, BENCHO’ 

Den un encuentro ameno hunto cu colega Prome Minister 
Evelyn Wever- Croes nos ricibi bishita di Sra. Olga Buckley cu 
alansa e di cinco y ultimo buki di un serie di buki di mucha, titula 
‘Ami, Bencho’. E prome buki di e serie Bencho ta duar a sali na 


aňa 2005. E ultimo edicion aki ta conta e storia, aventuranan + S SI NTON ISA 


y retonan di Bencho. E storia ta skirbi na Papiamento y e buki CONFERENCIA DI PRENSA 


ta pa mucha como adulto. Sra. Buckley a traha hopi afia den A 
sector di enseňansa na Aruba. Tambe el a skirbi diferente buki „a A) 2 DI GOBIERNO DI ARU BA 


di mucha y poema. 


Por ultimo Minister Endy Croes ta felicita sra. Olga Buckley cu 
lansamento di un otro bunita 

obra den nos dushi idioma di Papiamento y gradici tur esnan , 
cu a contribui pa haci e buki un realidad. “Un tremendo buki cu s 


sigur tur Arubiano mester tin den nan coleccion’, e Tur dialuna y diahuebs | 1 0:00 am 


Mandatario a finalisa. 


Gabinete Wever-Croes 

MINISTER ENDY CROES A REUNI CU 
REPRESENTANTENAN DI UNESCO Y COA RIBA 
E TEMA DI ANTI DOPING 


Cada dos ana paisnan mester yena formularionan pa cumpli cu 
standardnan internacional 


Recientemente den un esfera ameno Minister di Enseňansa y 
Deporte Endy Croes hunto cu sr. Rodymar Geerman a reuni cu 
Secretario General di UNESCO, sra. Marushka Lee -Tromp y 
Director di Sports Development di COA, sr. Patrick Werleman 
alabes Presidente di e comision di Anti Doping. Inicialmente a 
informa e mandatario di Deporte cu mester tuma algun accion 
cu urgencia. E casonan di doping riba plataforma mundial ta 
birando hopi mas estricto y si paisnan cu no ta cumpli nan 
por subi riba e lista preto. Cada dos aňa paisnan mester yena 
varios formularionan pa por keda den cumpli cu standardnan 
internacional. 


Tin dos aspecto hopi importante unda e Comision Anti Doping 
ta cana su caminda y ta yena documentonan rekeri. Mientras 
Gobiernonan rond mundo a traves di un tratado tambe como 
Gobierno di e pais mediante UNESCO cu ta instancia central 
den esaki mester yena nan documentonan tambe riba nivel 
di Gobierno pa cumpli cu e rekesitonan. Esaki ta conoci bou 
di e nomber “Add Logic". Pa algun rason no mucho conoci 
Aruba ta coriendo atras primordialmente como Gobierno y lo 
mester pidi un extension di algun luna pa por cumpli. Minister 


di Deporte a ricibi tur e informacionnan aki y a pone nan riba 
un lista di prioridad pa asina como pais, Gobierno cumpli cu su 
parti aki pa asina evita cu Aruba por wordo aloca riba un lista 
preto y evita pa perhudica nos deportistanan. Manera Minister 
Endy Croes a termina bisando mannan na obra, pa nos cumpli 
y recupera un bon status riba e tema aki. ‘Finalmente por mira 
atras riba un tremendo reunion', e mandatario a expresa. 


MINISTER ENDY CROES A ATENDE SIMPOSIO 
DI ECONOMIA CIRCULAR 


Presenta pa Biblioteca Nacional Aruba (BNA) y a tuma luga na 
Cas di Cultura 


Diabierna ultimo Biblioteca Nacional Aruba a organisa e di 
10 edicion di "Sustainable Education Symposuim' (SES). E 
tema e afia aki ta trata economia circular. Durante e simposio 
Minister Endy Croes hunto cu Directora di Biblioteca Nacional 
Aruba Sra. Astrid Britten a hiba un discuro alabes contesta 
algun pregunta referente e tema. Minister Endy Croes a ricibi 
e pregunta pakico Gobierno di Aruba ta sostene e simposio 
educacional unda e mandatario indica cu ta sostene esaki pa 
asina crea conscientisacion bou di e generacion mas hoben y 
alabes pa stimula educacion sostenibel dentro di ensefiansa 
na Aruba. E ‘keynote speaker’ di e anochi tabata profesor 
Manuel Maqueda di Harvard Extension University cu a duna 
un presentacion sublime. E hoben Dylan Farro tambe a 
duna un presentacion magnifico. Otro invitadonan sr. Olivier 
Vieira y sra.Christie Mettes tambe a brinda nan contribucion 
riba e tema economia circular. Meta di e simposio ta uno 
educativo pa conscientisa studiantenan, maestronan y publico 


general. Alabes ta ilustra iniciativanan cu tin riba e tereno di 
sostenibilidad. Minister ta felicita Biblioteca Nacional Aruba 
kendenan a organisa e evento aki pa di 10 aña. Pabien! 

GLENBERT F. CROES 


Reflexionando riba un dia asina importante, riba e crisis cu 
nos Pais a pasa aden a causa di e pandemia, con dos afia 
despues nos ta recuperando cu pasonan grandi, ta danki na e 
sacrificio cu nos como pueblo y pais a haci pa e meta comun 
pa salvaguardia e vivencia di tur. 


BO BALOR 

Realisa cu sin bo labor, Aruba no ta draai. Bo trabou, bo entrega 
di tur dia, bo pasion cu cual bo ta hacie, ta crea e energia y 
sinergia pa e compania draai, economia lora, Aruba progresa 
y crea stabilidad pa tur. 


No tin un trabou cu no ta balioso ni importante. 

Cuminsando na esun cu ta chapi cura, manteniendo bo entorno 
limpi; 

Na esun cu ta recoge desperdicio tur dia manteniendo hygiene 
den bario; 

Na esun cu ta haci limpiesa canťi caminda sino nos Pais lo 
ta azota di sushi, te na e housekeeper pa por acomoda nos 
turistanan y yama nan bon bini cordialmente; un ama di cas 
cu ta cuida su hogar, un telefonista cu ta e bos y cara di un 
empresa, na e bendedonan cu ta haci e negoshi prospera, te 
na e CEO di un compania....tur labor tin su balor. Tur hunto, 
e combinacion di tur trabou, trahando en conhunto, ta crea e 
exito personal y profesional. 


Na e dunadonan di trabou, realisa y reconoce bo empleado cu 
e trato y recompensa husto pasobra sin nan no tin nada. 


Na e trahado, realisa cu bo aporte tur dia ta balioso pa sigura 
bo trabou, pa existencia di unda bo ta traha, te na recuperacion 
di nos Pais. E energia cu bo ta hinca tur dia den bo trabou lo 
manifesta su mes den recuperacion di nos Pais, lo manifesta 
su mes den bo bida personal. 


Na e empleadonan di e Departamento di Labor: DAO Y DPL 
Boso ta fundamental den mantene husticia den mercado 


Mensahe riba Dia di Labor 


TUR LABOR TIN SU BALOR 


laboral. Boso input ta indispensabel. Boso ta e balansa cu nos 
Pais mester. 


Reflexion: 

E momento cu nos stop di wak pa nos mes so, y cuminsa wak 
e interes general; e momento cu nos realisa y reconoce cu nos 
tin e posibilidad y responsabilidad pa por haci un diferencia den 
un otro su bida, bo mision ta bira uno mas grandi cu bo mes. 
Bo vision ta cambia di micro pa macro. Bo aporte y energia lo 
ta e felicidad di un otro. 


Ainda tin hopi pa haci, cambionan grandi pa logra. Hunto cu bo 
So nos por logr'e, cu e combinacion di e esfuerso conhunto di e 
trahado di mas ‘chikito’ te na e trahado di mas ‘grandi’. 


“Man na obra. Bo labor tin balor. Aruba mester di nos tur," ta 
mensahe di Minister Glenbert Croes riba dia di Labor. 


O INI 

Minister Glenbert Croes: 


NOS APOYO SEMPER 


Di parti di Ministerio di Labor nos lo duna tur apoyo den e capacitacion y formacion di Trahadornan pa nan ta gran representantenan 
y lidernan sindical cu lo ta instrumental den e defensa continuo di tur e derechonan di tur Trahador na Aruba. 


DANKI NA STA 


pa brindami oportunidad di habri nan Conferencia y reflecciona riba un Progreso cu balance 
cu nos tur na Aruba tin derecho riba dje y cu nos tur mester traha pa sigura. 


EN CONEXION CU DIA DI REY 

Nos a honra cu gran felicidad y gratitud nos Rey Willem Alexander su fecha natalicio, honrando alavez e convivencia den Reino 
Hulandes cu nos tin como Paisnan cu ta forma parti di dje. 

Nos ta reitera e compromiso y sentimiento pa hunto nos sigi atende y guia tur nos Comunidadnan cu ta forma parti di Reino 
Hulandes rumbo un miho futuro pa un y tur. 

INVERSION Y 
OPORTUNIDAD 


MINISTER PLENÍPOTENCIARIO * 
GUILLFRED BESARIL | 


Escritor, poeta y ensayista Arubiano Guito Nicolaas a ricibi un 
condecoracion real. Riba e tereno di Floriade, burgemeester 
suplente di Almere Ank Bijleveld a otorga Quito e “lintje" di 
“Officier in de Orde van Oranje Nassau” den presencia di 
Minister Plenipotenciario Suplente mr. Ady Thijsen, famia y 
amigonan. Quito a ricibi e condecoracion pa su meritonan pa e 
cultura Arubiano y su colaboracion na e relacion entre Hulanda 
y Aruba y asina reforsa e relacion entre ambos partner di Reino. 


Den su discurso burgemeester Bijleveld a menciona e meritonan 
di Quito como escritor y di tur su publicacionnan. Cu su obranan 
Quito ta un gran defensor di e idioma di Papiamento. Bijleveld 
a sigi bisa den su discurso cu Quito ta haya inspiracion pa 
su skirbimentonan door di su viahenan, desaroyonan na su 
isla natal Aruba y politica. Quito ta wordo considera como un 
“bruggenbouwer" den e relacion entre Aruba y Hulanda y ta 


Minister Plenipotenciario Suplente mr. Ady Thijsen a felicita 
Auito Nicolaas cu e condecoracion aki y a bisa cu Aruba ta 
orguyoso di su persona y si logronan como escritor, poeta y 
ensayista. 


Nota pa redacion: Publicacion di e potret ta unicamente cu 
mencion di e nomber di e fotografo Lex Beers. 


~ Aruba mester 


= di nos TUR! 

ARUBAHUIS A YAMA AYO NA 
COLABORADORA HURIDICO 
MIRIAM CROES 


Na Arubahuis a tuma lugar un recepcion ameno 
pa Miriam Croes cu tabata colaboradora na e 
departamento huridico di Arubahuis. Miriam Croes 
despues di casi trinta aňa di a traha na Arubahuis a f 
dicidi pa baha cu VUT y despues bai cu pensioen. 


Na e ocacion aki Minister Plenipotenciario Guillfred 
Besaril a tene un discurso den cual ela cuminsa 
na bisa cu Miriam ta bendiciona pa yega e edad 
pa stop cu trabao y drenta un fase nobo den su 
bida. ‘Kisas esaki ta final di un carera professional, 
pero bida a siňami cu esaki ta inicio di un segunda 
bida. Por ehempel cu bo ta bai baiha hopi y dorna 
bo paspoort cu yen di stempel of bo ta afilia na un 
organisacion caricativo manera un Kankerfonds, 
Kiwanis of Quota Club. Pasobra bo a yega na e 
momento priviligia den bo bida cu nada no mester 
mas. Pero abo ta escohe kico bo ta haci pa yena 
bo agenda. Y esey ta algo masha bunita mes, 
asina sr. Besaril a bisa. 


AN 
CK 


Por ultimo Minister Besaril a desea Miriam Croes 
tur clase di exito den e fase nobo aki di su bida y a 
gradici Miriam pa tur su añanan di servicio pa Pais 
Aruba. 


Hurista di Arubahuis Shandra John como colega 
cerca di Miriam Croes tambe a hiba palabra. 
Shandra a bisa banda di conoce Miriam di Aruba 
caba, bida a haci buelta cu e y Miriam a bira colega 
den e departamento huridico di Arubahuis. Den su 
discurso Shandra tabata tin hopi aprecio pa Miriam 
den su trabao y den su colegialidad, tambe cu e 
otro departamentonan den Arubahuis. 


Despues di e parti aki a pasa over pa entregamento 
di regaldo. Minister Besaril a haci entrega di e 
regaldo di e personal di Arubahuis y Shandra John 
a duna Miriam un regalo personal como aprecio. 


Miriam den su palabra di gradicimento a bai bek na |_ 


e aña 1995 den cual ela tuma e desicion di pidi un 

“overplaatsing” pa bin traha na Arubahuis. ‘Mi ta considera esaki 
e mihor decision den mi bida. Na Arubahuis mi a traha cu hopi 
amor y dedicacion pa mi trabao como assistente y secretaria di 
e Representante di Aruba pa Union Europeo y despues como 
colaboradora na e departamento huridico di Arubahuis. Den 
tur e añanan aki mi a experencia hopi eventonan ameno cu 
personal. Tambe un decision cu pami tabata hopi grandi ta pa 


cana e Vierdaagse di Nijmegen y cu orguyo mi a logra di haya 
e “Vierdaagsekruisje”. 


Finalmente Miriam a gradici tur su coleganan pa nan 
cooperacion y colegialidad ricibi durante di e 27 aňa di a traha 
na Arubahuis. 

Despues a sigi un recepcion ameno cu tabata tin ABBA como 
tema. 

